Եվ որպես երիտասարդ առաջնորդ, և առաջին հերթին որպես տաթևացի պետք է նշեմ` բավականին անմխիթար վիճակում էր գտնվում Տաթև զբոսաշրջային գոտին… Ակնհայտ անտարբերություն շրջակա միջավայրի նկատմամբ. այն հիանալի վայր է այցելության համար, երբեք չես հոգնում դիտել ու չես դադարում հիանալ բնության հրաշալիքներով, ինչը չեմ կարող ասել մարդկային գործոնի մասին… Այցելուները շատ վատ են վարվում այդ ամեն հրաշալիքների հետ` աղտոտում, վնասում, ոչ հաճելի հետքեր թողնում այս ու այն քարին ու թփին: Առաջին քայլը, որ կնախաձեռնեի «Տաթև» հանգստյան գոտում` վերահսկողություն է ամեն մի քարի ու թփի նկատմամբ: Անհրաժեշտ է ազատել բնությունը այդ աղբից ու «ախտից» ու վերահսկել յուրաքանչյուր անհատ-այցելուին, որ ոտք է դնում Տաթևի հողին: